**НАРОДНО ЧИТАЛИЩЕ „ВАНЧО ПАШОВ-1884”**

**СЕЛО ПОИБРЕНЕ,ОБЩИНА ПАНАГЮРИЩЕ**

**Изх.№ 11 / 25.03.2022 г.**

**До кмета**

**на Община Панагюрище**

**г-н Никола Белишки**

**ОТЧЕТ НА НАРОДНО ЧИТАЛИЩЕ „ВАНЧО ПАШОВ -1884”**

**СЕЛО ПОИБРЕНЕ ЗА ПЕРИОДА 2021 ГОДИНА**

Народно читалище”ВанчоПашов-1884” село Поибрене е самоуправляващо се културно-просветно сдружение,което изпълнява и държавни задачи в областта на културата.То е юридическо лице с нестопанска цел.

Основната цел на Народно читалище”В.Пашов 1884” е да задоволява потребностите на населението свързани с развитие и обогатяване на културния живот,социалната и образователната дейност в село Поибрене.

През изминалият период читалището,бе единствен център за развитие на културния живот на населението.Въпреки трудностите и финансовите проблеми се постарахме да запазим и популяризираме местните обичаи и традиции и да развиваме творческите заложби на подрастващите участници в самодейността.Обогатихме знанията на подрастващите и жителите на селото по актуални теми и приобщихме немалко към ценностите и постиженията на нацията и културата.Постарахме се да възпитаваме и утвърждаваме националното самосъзнание на жителите на селото, и да осигурим необходимия достъп на населението на Поибрене и негови гости до необходимата информация .

**1.Библиотечна дейност.**

**Една от основните дейности в читалището е библиотечната дейност.**

През изтеклата 2021 година библиотечния фонд наброява 11 991 библиотечни единици на стойност 11056.31 лева, разнообразна художествена, справочна и ученическа литература.През изминалата 2021 година в библиотеката отново са набавени общо 94 БЕ- 89 нови книги по спечелен проект към МК на стойност 1181.10 лв, със собствени средства 2 книги за 48.80 и дарени 3 книги за 46.00 лв. Читателите през изминалия период бяха 296- 56 от тях до 14 годишна възраст. Заетите библиотечни документи

4 315.Посещенията в библиотеката са 2400, разпределени в читалня и в заемна за дома. През годината са проведени 258 устни справки и 675 електронни справки.Организирахме и подредихме 12 витрини по различни поводи . Други мероприятия, които са в библиотеката са 2 представени нови книги , по различни поводи от културния календар четохме поезия и разучавахме рецитали, организирахме и се проведе отново „Голямото малко четене” в онлайн среда. В библиотеката поддържаме и допълваме целогодишно картотека”Краезнание”, в която има пет рубрики с цел разпространяване на знания за родния край.

**Календар на мероприятията проведени през 2021 година в библиотеката**

**14.02 -**четене на любовна лирика пред читалището

**19.02**.-рецитал на литер.клуб за Левски

**03.03 -**четене на стихове за България пред читалището от литер.клуб и жители на селото

**02.04. -**Международен ден на детската книга –четене на приказки онлайн пред читалището

**03.04** -четене на стихове за гората-„Хубава си моя горо”

**20.04 -**викторина на тема „20-април 1876“ с ученици и жители от селото, която се проведе в училището

**11.05** - ден на библиотекаря- запознаване на деца от детската градина с книгата и първа разходка в библиотеката

**06.09**. -урок по история по случай деня на Съединението

* 1. **–** кръгла маса на тема „ Независима ли е България ?”

**През лятната ваканция за децата се организира и се провеждаше :**

-„**Лятно училище**”:-четене на приказки ; - обсъждане на актуални и интересни за малките читатели теми , състезания по четене и за отмора и почивка –надиграване по различни танци, които са най- интересни , игра на шах и не се сърди човече, пикник около реката, състезание по риболов,

**Всички дейности по изпълнение на културния календар за 2021 година са** изпълнени от самодейци от различните групи и формации към читалището в камерен състав и редуване на самодейците от съставите/тържества, концерти, чествания, младежки , детски и спортни празници и други мероприятия / и при спазване на всички мерки по време на пандемията

**2. За развитие на любителското художествено творчество през 2021 година работиха :**

1. Танцов състав „Ибърски ритми”- 14 мъже и 18 жени- с ръководител Мария Бензарова

2. Иструментален състав- 2-ма акордеонисти , 1 –на тъпан и 1 кларинет, акомпанират на групата за народни песни и обичаи. Свирят и на празниците, които читалището организира в нощта срещу Нова година, на Йордановден след водосвета на реката и когато, където се наложи /и ако има необходимите финансови средства да им се заплати/

3.Смесена певческа група за народни песни- 35 човека/ жени , мъже и деца с ръководител В.Пандурова

4. Фолклорна смесена група за народни обичаи „Ибърски традиции”- с ръководител В.Пандурова- състои се от 54 човека -/мъже,жени и деца/. В репертоара ни са включени автентични песни и обичаи от селото и региона. Целта и задачата на групата е да съхрани и популяризира автентичните за Поибрене песни,танци, обреди и обичаи .

5. Детски танцов състав- 18 деца от 6 -14год. - с ръководител – Мария Бензарова

6. Смесена група за модерни танци и рап:- от 8 момичета 6 момчета /от 7 -12 год./ с ръководител В.Пандурова

-1 смесена група „Гореща кръв”12 ч./ от 12 -19 г. /-разучават и изпълняват етно, цигански и индийски танци- с ръководител В.Пандурова и Илия Луков

7. Литературен клуб- /сборна група на различна възраст-от 5 до 87 год. /разучава и представя рецитали по различни поводи и мероприятия

8.Трио „Ибър”- 3 жени от 52 - до 78 години , съществува от 13 години и изпълнява различни песни двугласно , като постоянно допълва репертоара си и печели първи места на различни фестивали.

**Участия на самодейните колективи :**

**- извън Поибрене**

**-21.02.21 г.-**с.Радилово- „Среди зима на мегдана” – участие на индивидуални изпълнителки на автентични поибренски песни и подреден щанд- трапеза с поибренски гозби

- 17.04.21 г.- Елин Пелин – „Лазарки”- Група за народни песни и обичаи и ТС”Ибърски ритми”

- 01.05.21г.- Суворово- Празник на фолклорното изкуство „Като жива вода”- по покана на изселени поибренци, живеещи в Суворово- участие на индивидуални изпълнителки на жътварски песни и автентични поибренски песни

-07.07.21 г.- Велинград- „Хоро при извора”- ТС „Ибърски ритми”

-12.07.21 г.-с.Челопеч- „Да запеем заедно песните на Средногорието”- участие на група за народни песни и обичаи и индивидуални изпълнения

-17.07.21г.- с.Бъта-„ Празник на шарената сол”-участие на индивидуални изпълнителки на автентични поибренски песни и щанд с местни ястия и шарена сол

-18.09.21г.- Велинград-Вечер на етносите”- участие на ТФ”Гореща кръв”

22.09.21г.- с.Радилово-Национален фестивал на кешкека и народните умения”- участие на индивидуални изпълнителки на автентични песни и щанд с поибренски гозби и ястия/приготвени и подредени от бабите самодейки/

- 5 участия на ТС”Ибърски ритми”/ камерни формации/ на частни партита- в Панагюрище, с.Байлово, с. Смилец,с. Лозен, с. Поибрене

**Участия на самодейните колективи в Поибрене:**

* Нова година –/ минути след идването на новата година /участие на ТС и инструменталната група „Народно веселие” на мегдана
* 06.01.-На брега на р.Тополница - Водосвет и молебен за здраве, хоро на мегдана
* 01.02.-пред читалището – ритуално зарязване и дегустация на домашни вина
* 14.02. – Конкурс за най-красива валентинка и четене на любовна лирика
* 1 март- баба Марта връзва мартенички , изработени от самодейци в клуба”Сръчни ръце” за здраве
* 3 март- Литературен клуб- четене на стихове за България пред читалището, ,поднасяне на цветя пред паметника на загиналите във войните и „Пробуждане с хоро” пред читалището -съвместна инициатива с фондация „Азбукари”
* 8 март –в клуб „Сръчни ръце” малки и големи самодейци изработиха картички и сувенири за празника на мама
* 1 до 7 април- конкурс за рисунка „Моята гора хубава”
* 20 април- традиционна викторина на тема „20 април 1876”-проведе се в училището, поднасяне на венци на всички паметници и паметни плочи, свързани с Априлското въстание
* 29.04.-02.05.-Конкурс –изложба на шарени великденски яйца
* 02.05.-поклонение и поднасяне на цветя на паметника на м.Оборище
* 11.05.-първа разходка в библиотеката на децата от детската градина по случай деня на библиотекаря
* 24 май- участие на децата от всички групи в плетене на венци, шествие-парад на буквите и поднасяне на цветя и венец на паметника на свещеник Недельо Иванов
* -01.юни- В 10 часа пред читалището по традиция колективно рецитиране на стихотворението „Аз съм българче“,след това се проведе парад на хвърчилата и конкурс за рисунка на асфалт
* 21.06.-Събор на село Поибрене-Храмов празник, молебен за здраве,курбан за здраве и народно веселие с участие на всички групи самодейци в тържеството
* 23 юли- по повод годишнина от смъртта на Ванчо Пашов- се състоя кратко възпоменание и поднасяне на цветя пред паметника
* 6 септември- поднасяне на венци пред паметника
* 15 септември- посрещане на първокласниците за първия учебен ден
* 22 септември- поднасяне на венци пред паметника
* 01.10.-изработване на картички и сувенири и поздравителни адреси за самодейците от третата възраст
* 1 ноември- поднасяне на цветя пред паметника на свещ.Н.Иванов с рецитал на литературен клуб за народните будители
* 08.11.-поднасяне на цветя на паметника на свещ. Недельо Иванов по повод рождението на попа
* 21 ноември- по повод деня на Християнското семейство- конкурс за рисунка на тема”Аз и моето семейство” и посещение на храм „Света Троица”
* 26 ноември- кратко възпоменание и поднасяне на цветя пред паметника на патрона на читалището по повод неговото рождение
* 01 до 26.12.- отворена работилница за изработване на коледни играчки, кутия за приемане на писма до Дядо Коледа /писане на писма до добрия старец в читалището/
* 26 декември- Посрещане на дядо Коледа – заради пандемията през изминалата година , добрият старец пристигна с каруца и беше посрещнат от децата пред читалището с концерт „Отново заедно”
* Участия на част от самодейците от колективите в мероприятията на ОУ и пенсионерски клуб в Поибрене

Освен съставите за художествено - творческа дейност, които имаме, през 2021 година продължи работата си :

**-Клуб”Ибърски традиций**”- там продължиха да се срещат поибренски жени от три поколения, съхраняват и предават всичко , което знаят и са научили от своите баби / плетива, стари автентични рецепти за поибренски гозби и турший, стари занаяти и много женски тънкости и тайни/- при спазване на всички мерки

Има много възрастни хора-желаещи да се научат да работят с компютър, но заради наложените мерки заради ковид, неможахме да осъществим такъв курс.

**3. Младежки дейности**

За ангажиране на свободното време на подрастващите и младите хора от селото се проведоха няколко турнира по тенис на маса, шах и табла.Беше организирано и състезание по риболов.

По традиция за първи юни, пред читалището с най-малките рецитирахме стихотворението „Аз съм българче“, проведохме спортни състезания за най-малките и техните майки и татковци.

Разпространявахме периодично през годината информационни материали за вредата от тютюнопушенето, алкохола и наркотиците .

Четохме лекции и здравни беседи /грип,спин и др.болести предавани по полов път и методи за предпазване от нежелана бременност

Поддържаме детски кът за работа с деца от ромски произход с играчки и развлекателни игри .

По проект „Младежки дейности” на община Панагюрище и по идея на младежите от танцовите състави в читалището създадохме от палети кът за раздумка и отдих „Място за всички”, с доброволен труд от приятели на читалището и материали за боядисване от общината.

**4. Съхраняваме и обогатяваме етнографска сбирка , създадена по проект на НФК към МК през 2005 година,** в нея се съдържат оръдия на труда, предмети от бита и селското стопанство, автентични носии . Събирателската дейност продължи и през 2021 година , като разчитаме най-вече на дарения.

Имаме намерение да обогатим сбирката , като изградим огнище, ако съберем необходимите средства в по-добри времена.

**5. Допълнителна дейност**

През изминалата 2021 година на населението на село Поибрене предлагахме следните информационни и технически услуги:

- информация за продължаване на образованието след 7-ми клас

- информация за кандидат-студенти

- търсене на работа чрез интернет

- търсене на автомобили по интернет

- информация по здравни, правни и социални въпроси

- попълване на молби, декларации и други документи

- преснимане на документи

- сканиране на документи

- набиране на текст

-решаване на листовки от кандидат-шофьори

Поради преобладаващото бедно и ромско население, всички тези услуги се извършват безплатно.

6. **През 2021 година в сметката на читалището има финансови постъпления в** размер на 29 159.94 лева , който бяха разходвани за заплати на щатния персонал, за осигурителни вноски от работодателя за ДОО, за канц.материали, вода, горива, ел.енергия, телефонни сметки, разходи за външни услуги /ф-ри и стоп.дейност/, командировки в страната , участия във фестивали и мероприятия, хонорари и култ.дейност и авт.такса в ДСК и междубанков превод .

Отчета е приет на събрание на ЧН.

Изготвил:

/ВеличкаПандурова/

25.03.2022г.

Секретар на нар. ч-ще „В.Пашов-1884“

с. Поибрене